Diari Oficial de la Generalitat Valenciana


Sumari del DOGV 8669, del 04-11-2019 (2019/10271)

Extracte de la Resolució de 21 d'octubre de 2019, de la vicerectora d'Igualtat, Diversitat i Sostenibilitat, per la qual es convoca la sisena edició del Premi A. Olga Quiñones Fernández i se n'estableixen les bases reguladores.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8669

Data del DOGV
:   04-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10769


Data del document
:   21-10-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 21 d'octubre de 2019, de la vicerectora d'Igualtat, Diversitat i Sostenibilitat, per la qual es convoca la sisena edició del Premi A. Olga Quiñones Fernández i se n'estableixen les bases reguladores. [2019/10088]  
BDNS (identif.): 479320.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Aquest premi s'adreça a les persones que estudien en la Universitat de València i han defensat el treball de fi de grau, de fi de màster o la tesi doctoral en aquesta universitat.  
  
Segon. Objecte  
L'objecte d'aquesta convocatòria és reconèixer els treballs originals d'investigació sobre les dones, que aborden les discriminacions que pateixen aquestes, incorporen la perspectiva de gènere (reconeixent en el treball presentat al premi les aportacions i/o impactes en les dones) o aposten per la igualtat efectiva entre dones i homes, redactats en qualsevol de les llengües oficials en la Universitat de València (excepte que es tracte de programes de la Universitat oficialment impartits en anglès, en els quals s'admetran també treballs redactats en aquesta llengua), d'acord amb els principis de la Llei d'igualtat, i defensats en aquesta universitat en el curs acadèmic 2018-2019 per a les modalitats 1, 2 i 3 en els següents cicles d'estudis oficials:  
  
I) Estudis de grau: treball final de grau (modalitat 1)  
II) Estudis de màster: treball final de màster (modalitat 2)  
III) Estudis de doctorat: tesi doctoral (modalitat 3)  
  
Tercer. Bases reguladores  
La convocatòria està publicada en la URL:  
http://www.uv.es/tauler.uv.es  
i se'n donarà difusió en la pàgina web de la Unitat d'Igualtat:  
http://www.uv.es/igualtat  
  
Quarta. Quantia  
Premis  
a) Es concedirà un premi per cada modalitat establerta en aquesta convocatòria:  
I) Primera modalitat: per a treballs de final de grau (TFG), 500 euros i diploma.  
II) Segona modalitat: per a treballs de final de màster (TFM), 1.000 euros i diploma.  
III) Tercera modalitat: per a tesis doctorals (TD), 1.500 euros i diploma.  
b) De conformitat amb el punt 5.b de la convocatòria, es podran concedir premis ex aequo. En aquest cas, es distribuirà la quantitat prevista entre els treballs premiats.  
c) Es podran concedir accèssits, sense dotació econòmica, si la qualitat dels treballs presentats i no premiats ho mereixen, segons el criteri del jurat.  
d) L'import dels premis està subjecte a la retenció de l'Impost sobre la Renda de les Persones físiques (IRPF) que marca la llei, i es formalitzarà per mitjà d'una transferència bancària en un únic pagament, per a la qual cosa caldrà emplenar la fitxa de pagaments a tercers en el termini de quinze dies comptadors a partir de l'endemà de la publicació del resultat. Aquesta fitxa serà facilitada per la Unitat d'Igualtat a través del correu electrònic que, a aquest efecte, hagen indicat les persones premiades en la sol·licitud de presentació al premi.  
  
Cinqué. Termini de presentació de sol·licituds  
Les sol·licituds s'han de presentar en el termini d'un mes a partir de l'endemà de la publicació de l'extracte de la resolució de la convocatòria del premi en el Diari Oficial de la Generalitat Valenciana (DOGV).  
Si la sol·licitud no reuneix els requisits o no va acompanyada de la documentació exigida en aquesta convocatòria, podrà ser esmenada de conformitat amb les previsions i els efectes de l'article 68 (esmena i millora de sol·licituds) de la Llei 39/2015, d'1 d'octubre, del procediment administratiu comú de les administracions públiques.  
  
  
Sisé. Altres dades  
Criteris de valoració  
Els premis es valoraran, per a cada modalitat establerta, segons els criteris següents:  
a) Originalitat i impacte (amb una valoració del 50 % de la puntuació total)  
I) La singularitat en el plantejament del tema. Es valorarà especialment aquesta singularitat en els treballs de major dificultat tècnica, com ara els estudis STEM (Ciència, Tecnologia, Enginyeria i Matemàtiques).  
  
II) Grau d'incorporació de la perspectiva de gènere.   
III) Grau de transferència i innovació social.  
b) Metodologia utilitzada (amb una valoració del 30 % de la puntuació total)  
I) Precisió i tractament científic.  
II) Bibliografia i ús de fonts documentals.  
c) Elaboració del treball (amb una valoració del 20 % de la puntuació total)  
Per a treballs ordinaris:  
I) Claredat expositiva i construcció d'un discurs ben articulat.  
II) Ordenació adequada del treball i coherència interna.  
Per a treballs de divers format (web, blog, vídeo...)  
I) Accessibilitat i usabilitat. El format triat (web, blog, vídeo...) ha de ser utilitzat per el major nombre de persones possible, de forma independent de les capacitats i coneixements.  
II) Coherència estètica. L'organització de l'espai, fonts, grandària, fons, etc., s'han de reconèixer de forma fàcil concorde amb una iconografia o marca del disseny proposat.  
  
Sol·licituds  
a) Les sol·licituds s'han de presentar preferentment en la modalitat electrònica per mitjà del formulari web que es publicarà en l'adreça:  
HTTPS://WEBGES.UV.ES/UVENTREUWEB/ENTRADASEU.JSP'IDFORM=IGU\_PROQ19, sense perjudici que es puga presentar al Registre General de la Universitat de València (edifici Rectorat, av. Blasco Ibáñez, 13, 46325 València) o en qualsevol dels registres auxiliars. També es poden presentar per qualsevol dels mitjans previstos en l'article 38 de la Llei 30/199, de 26 de novembre, de règim jurídic de les administracions públiques i del procediment administratiu comú.  
  
b) En cas de no optar per la presentació electrònica, caldrà adjuntar a la sol·licitud ?en suport electrònic (CD o memòria USB)- la documentació, en format PDF, indicada en l'apartat següent.  
  
c) Documentació que s'ha d'aportar:  
I) Imprès de sol·licitud, degudament emplenat. El model està disponible en el web de la Unitat d'Igualtat [http://www.uv.es/igualtat].  
II) El treball que es presenta a aquest premi (en format PDF).  
III) Resum del treball (en format PDF):  
(1) Per als treballs de fi de grau, 3-4 fulls.  
(2) Per als treballs de fi de màster, 6-7 fulls.  
(3) Per a les tesis doctorals, 8-10 fulls.  
IV) Breu currículum (en format PDF).  
  
València, 21 de octubre de 2019.- La rectora, p. d. (DOGV 27.06.2019), la vicerectora d'Igualtat, Diversitat i Sostenibilitat: Elena Martínez García.